*Par Uzaicinājumu dalībai cenu aptaujā „RTU OTK ēku fasāžu vienkāršotas atjaunošanas būvuzraudzība Olainē, Zeiferta ielā 2”*

Labdien!

Sakarā ar paredzētiem RTU OTK ēku Olainē, Zeiferta ielā 2, fasāžu vienkāršotās atjaunošanas būvdarbiem, aicinām Jūs piedalīties cenu aptaujā par Būvuzraudzības pakalpojumu sniegšanu.

**Pasūtītājs**

Pasūtītāja nosaukums: Rīgas Tehniskās universitātes aģentūras “Rīgas Tehniskās universitātes Olaines Tehnoloģiju koledža” (tekstā arī – RTU OTK).

Reģistrācijas numurs: 90000032471.

Juridiskā adrese: Zeiferta iela 2, Olaine, Olaines novads, LV-2114, Latvija.

Pasūtītāja profila adrese: www.otk.lv

**Uzraugāmie būvdarbi**

Trīs TUR OTK ēku Olainē, Zeiferta ielā 2 fasāžu vienkāršoti atjaunošanas būvdarbi saskaņā ar SIA „Kalks” izstrādātām fasāžu vienkāršotas atjaunošanas apliecinājuma kartēm:

### „Koledžas ēkas (III kategorija) Zeiferta ielā 2, Olainē, Kad.nr.80090020801001, fasādes vienkāršota atjaunošana energoefektivitātes paaugstināšanai”;

### „Dienesta viesnīcas Zeiferta ielā 2, Olainē, Kad.nr.80090020801003, fasādes vienkāršota atjaunošana energoefektivitātes paaugstināšanai”;

### „Dienesta viesnīcas Zeiferta ielā 2, Olainē, Kad.nr.80090020801004, fasādes vienkāršota atjaunošana energoefektivitātes paaugstināšanai”;

**Uzraugāmo būvdarbu ilgums:** 150 dienas.

**Uzraugāmo būvdarbu prognozētais uzsākšanas termiņš:** 2020.gada aprīlis

**Uzraugāmo būvdarbu** **prognozētā līgumcena:** 560 000,00 EUR

**Prasības pretendentiem un citi nosacījumi**

### Pretendents ir būvkomersants, kurš reģistrēts būvkomersantu reģistrā un kuram ir tiesības piedāvāt pakalpojumus būvuzraudzības jomā;

[Info: Vispārīgo būvnoteikumu jeb MK.Nr.500 122.punktā ir prasība, kas trešās grupas būves uzrauga komersants un līguma pamata.]

### Iepriekšējos 3 (trīs) gados (2017., 2018., 2019.gads) Pretendents ir veicis būvuzraudzības darbus vismaz 1 (vienā) III grupas ēkā, kas ir pieņemta ekspluatācijā;

### Pretendenta vidējais gada finanšu apgrozījums (neto) iepriekšējos 3 (trīs) gados (2017., 2018., 2019.gads) ir vismaz divas (2) reizes lielāks par piedāvāto līgumcenu;

### Pretendents apliecina, ka līguma noslēgšanas gadījumā tā norīkotais atbildīgais būvuzraugs apmeklēs objektu un veiks tehniskās pārbaudes vismaz divas reizes nedēļā;

### Samaksa par būvuzraudzības pakalpojumu sniegšanu – ne biežāk kā reiz mēnesī, pēdējā samaksa pēc būvdarbu nodošanas ne mazāka par 10% no līgumcenas;

### Piedāvājuma Cenu aptaujai derīguma termiņš – vismaz trīs mēneši no Piedāvājuma iesniegšanas termiņa.

### Informācija par paredzamo būvdarbu apjomiem un apliecinājuma kartes atrodama RTU OTK mājaslapā, Iepirkumu sadaļā pie izsludinātā būvdarbu Atklātā konkursa „RTU OTK ēku fasāžu vienkāršotas atjaunošanas būvdarbi Olainē, Zeiferta ielā 2”, identifikācijas Nr. [RTU OTK 2020/02/ERAF](http://otk.lv/lv/par-mums/ieprirkumi)

Līgums ir saistīts ar programmu, ko finansē Eiropas Savienības fondi - 4.2.1.2. pasākums "Veicināt energoefektivitātes paaugstināšanu valsts ēkās".

### Piedāvājuma forma pievienota Uzaicinājuma pielikumā.

### Piedāvājumu jāparaksta pretendenta pārstāvim ar pārstāvības tiesībām vai tā pilnvarotai personai, pievienojot piedāvājumam pilnvaru vai tās apliecinātu atvasinājumu.

### Piedāvājumus lūdzam iesūtīt elektroniski parakstītus ar drošu elektronisko parakstu uz e-pasta adresi olaineskoledza@otk.lv līdz **2020.gada 16.martam.**